沈作賓

沈作賓（），字賓王，南宋吳興歸安人。曾任饒州永平監，負責冶鑄以及製造雁翎刀，後歷任江西提刑司檢法官、大理評事、通判紹興府、知台州、太府丞、刑部郎。知台州時期，沈作賓執政措施令台州人滿意，沈作賓將要離任時，台州人不願意讓其離開，甚至要求朝廷留任沈作賓，但朝廷並沒有同意。於是當地百姓設立「留賢碑」以示紀念。淳熙十六年（1189年），百姓又為沈作賓修建西留賢橋。慶元初年，擔任淮南轉運判官，後擔任太府少卿，總領淮東軍馬錢糧、知紹興府、兩浙轉運副使、工部侍郎以及兼任戶部侍郎、知鎮江府、知寧國府、知潭州、戶部侍郎兼詳定敕令官、知平江府、戶部侍郎、館伴使兼權工部尚書、權戶部尚書、知建寧府、江西安撫兼知隆興府。最終以顯謨閣學士的身份致仕。沈作賓在家中去世後，朝廷追贈金紫光禄大夫《宋史》卷390：沈作賓，字賓王，世為吳興歸安人。以父任入仕，監饒州永平監，冶鑄堅致，又承詔造雁翎刀，稱上意，連進兩資。中刑法科，歷江西提刑司檢法官，入為大理評事。改秩，通判紹興府。帥守丘崈遇僚吏剛嚴，作賓從容裨贊，每濟以寬。秩滿，知台州，首訪民疾苦，弛鹽禁，寬租期，均徭役，更酒政，決滯獄，五十日間盡除前政之不便民者，邦人胥悅；而前守嫉其勝己，巧媒糱之，罷去。民請於朝，借留不遂，為立「留賢碑」。除大理正，親嫌，改太府丞，遷刑部郎。慶元初，歷官至淮南轉運判官，以治辦聞。直華文閣，因其任。擢太府少卿，總領淮東軍馬錢糧，繼升為卿。尋除直龍圖閣，帥浙東，知紹興府。入對，奏：「徽州、南康軍月樁不如期，朝廷科降額，比年曰『權免一次』，來年督促如初，適足啟吏姦、重民害，乞明詔示。又楚州武鋒一軍已招三千五百餘人，朝廷初欲減戍，數年未就紀律：一，主將望輕；二，郡守節制不為禮；三，訓練不盡其能。願令本州少假借，責之練習，期以歲月，考績用成否，上於朝而黜陟之。」上嘉納。韓侂冑方用事，族有居越者，私釀公行，作賓逮捕置於獄，而竄其奴。又論紹興府和買事，語在《食貨志》。除兩浙轉運副使。入對，奏：「攢宮一司，歲拔經、總制錢為緡率四萬有奇，丹雘未弊，加之塗飾，墻壁具存，從而創易，妄費固不足計，亡謂驚黷，非所以妥神靈、彰聖孝。今後有合營繕，聞於朝，下守臣稽覈，畫旨而後興役。」上首肯再三，而修奉者不樂也。除權工部侍郎，繼兼戶部侍郎。奏請修紹興三十一年以前故事，復敕令所刪修官五員，以待選人有才者，又乞申嚴保伍法。以言者罷歸，起知鎮江府，除集英殿修撰，改知寧國府，除寶謨閣待制，知潭州，除戶部侍郎兼詳定敕令官。奏湖北當儲粟，湖南當增兵。未幾，除龍圖閣待制，知平江府，請得節制許浦水軍，詔可。郡有使臣，故海盜也，作賓使招誘其黨，既至，慰勉之，錫衣物，又得強勇者幾千人，置將以統之，號曰「義士」；復募郡城內外惡少亦幾千人，號曰「壯士」。衣糧器械皆視官軍，而輕捷善鬥過之，於是海道不警，市井無嘩。尋命參贊督府，兼權鎮江府。請留戍兵千人，又欲以江、閩新軍二千人易舊軍千人，備不虞。朝廷難之，遂請祠。言者繼及之，復召為戶部侍郎。軍興之餘，國力殫耗，見存金穀，僅支旬日。作賓考逋負，柅吏姦，閱三月即有半年之儲。充館伴使，兼權工部尚書。會臨安闕知府事，時相欲奏用作賓，力辭。除權戶部尚書，以母憂解，服闋，授顯謨閣直學士、知建寧府。入覲，乞申嚴詭戶之禁。除寶謨閣學士、江西安撫兼知隆興府。奏部內南安、南康、龍泉三縣，迫近溪峒，三縣令尉及近峒之砦曰秀洲，曰北鄉，曰蓮塘，並永新縣之勝鄉砦，宜就委帥、憲兩司擇才闢置，量加賞格。又乞詔諸道監司分詣州郡，選禁軍，精練閱，改刺其懦弱者為廂軍。在郡撙錢二十餘萬緡，僚屬請獻諸朝，作賓謂平生未嘗獻羨，以半歸帥司犒師，半隸本府。除煥章閣學士、提舉隆興府玉隆萬壽宮，進顯謨閣學士致仕，卒於家，贈金紫光禄大夫。。沈作賓曾於慶元六年（1200年）刻印孔穎達的著作《春秋左傳正義》36卷。

 參考資料 

Category:南宋人